**Απολογισμός Έργου ΟΝΝΕΔ Αμαρουσίου 2020-2022**

Στα δυόμισι χρόνια της θητείας μας βρεθήκαμε, όπως όλη η παγκόσμια κοινότητα, αντιμέτωποι με τον πρωτοφανή υγειονομικό κίνδυνο της COVID-19. Κληθήκαμε να διαχειριστούμε νέες συνθήκες στην καθημερινότητά μας, με τους φόβους που προκλήθηκαν για το φυσικό αγαθό της υγείας, προσωπικής και κοινωνικής. Παρόλες αυτές τις συνθήκες δραστηριοποιηθήκαμε.

* Υποστηρίξαμε τις κοινωνικές υπηρεσίες της πόλης μας, συμμετέχοντας στο πρόγραμμα "Βοήθεια στο σπίτι" του Δήμου Αμαρουσίου, ενισχύοντας την άμεση εξυπηρέτηση των συνανθρώπων μας που είχαν ανάγκη. Μέσα στις συνθήκες που επικράτησαν κατά την περίοδο του κορωνοϊού, η βοήθεια ήταν ακόμη πιο αναγκαία, λόγω των περιορισμών.
* Μία ακόμη δράση, για την προστασία από την COVID-19, ήταν η συνδρομή μας για τη διάθεση των μασκών στα σχολεία του Αμαρουσίου και τους μαθητές του, τη σχολική περίοδο 2020-2021.
* Βρεθήκαμε κοντά σε συλλόγους, όπως το σωματείο Σω.Φι.Α., προσφέροντας ζωοτροφές και συμβάλλαμε έτσι στο έργο του για την υποστήριξη των μικρών αδέσποτων φίλων της πόλης που είχαν ανάγκη.
* Διοργανώσαμε ή συμμετείχαμε σε δράσεις και εθελοντικούς καθαρισμούς αλσών και πάρκων (Συγγρού, Αρίωνα) για την προστασία του περιβάλλοντος. Σε μια τόσο κρίσιμη για το περιβάλλον περίοδο που βιώνουμε, η σημασία της οικολογικής και οικονομικής ανάπτυξης που θα επιτευχθεί μέσα από την καθημερινή ευαισθητοποίησή όλων μας για την προστασία του είναι τεράστια.
* Προσφέραμε είδη πρώτης ανάγκης, κλινοσκεπάσματα, τρόφιμα, υγειονομικό υλικό σε πρωτοβουλίες για την ενίσχυση πληγέντων από φυσικές και μη καταστροφές, όπως στη Βηρυτό, στη Θεσσαλία.
* Τιμήσαμε τους προγόνους μας, συμμετέχοντας στις Εθνικές Επετείους.
* Συμμετείχαμε και καταθέσαμε απόψεις σε Τηλεδιασκέψεις, τόσο της ΟΝΝΕΔ, όσο και της Νέας Δημοκρατίας για κάθε κοινωνικό ζήτημα που απασχολεί τον ελληνικό λαό και τη νεολαία.
* Συμμετείχαμε σε εθελοντικές αιμοδοσίες του Οργανισμού Κοινωνικής Πολιτικής και Αλληλεγγύης του Δήμου Αμαρουσίου (Ο.ΚΟΙ.ΠΑ.Δ.Α.) και της ΟΝΝΕΔ.
* Βρεθήκαμε δίπλα σε εθελοντές, πυροσβέστες, αστυνομικούς, φορείς και κατοίκους σε μεγάλες πυρκαγιές που έπληξαν την Αττική και την Εύβοια.
* Διοργανώσαμε από κοινού με τη Δημοτική Τοπική Οργάνωση της Νέας Δημοκρατίας του Αμαρουσίου συνεστιάσεις και άλλες δράσεις, με σκοπό την προβολή του Κυβερνητικού Έργου.
* Συμμετείχαμε στην πανελλαδική δράση ενημέρωσης για την αποτελεσματικότητα και την ασφάλεια του εμβολιασμού. Πραγματοποιήσαμε διανομή ενημερωτικών φυλλαδίων με επιστημονικά τεκμηριωμένα στοιχεία για την ασφάλεια, την αποτελεσματικότητα και την αναγκαιότητα των εμβολίων.
* Όντας δίπλα στην τοπική κοινωνία, συμμετείχαμε στη συγκέντρωση σχολικών ειδών από τον Δήμο Αμαρουσίου και τη δράση του ΣΚΑΪ "Όλοι μαζί μπορούμε", ώστε όλοι οι μαθητές να έχουν τα απαραίτητα για τη σχολική χρονιά 2021-2022.
* Συμμετείχαμε σε διάφορες εορταστικές εκδηλώσεις των εκκλησιών της πόλης, φορέων και συλλόγων, του Δήμου.
* Επισκεφθήκαμε το Αστυνομικό Τμήμα και το Τμήμα Ασφαλείας Αμαρουσίου, όπου οι Διοικητές των Τμημάτων μάς ενημέρωσαν για τις ευθύνες επιβολής του Νόμου και διατήρησης της Τάξης, την καθημερινότητα των αστυνομικών, τις καταστάσεις με τις οποίες βρίσκονται αντιμέτωποι και τα επιπλέον καθήκοντα τα οποία επιφορτίστηκαν την περίοδο της πανδημίας και από την πλευρά μας τονίσαμε τη σημασία της επιστροφής και μεταστέγασης των υπηρεσιών τους στο κέντρο της πόλης.
* Διοργανώσαμε έναν μαραθώνιο για την ενίσχυση του Ξενώνα Βρεφών SOS, των Παιδικών Χωριών SOS και παραδώσαμε παιχνίδια, βρεφικά και άλλα είδη για τα παιδιά που φιλοξενούνται στον Ξενώνα. Ο μαραθώνιος συνεχίζεται μέχρι και σήμερα.
* Επισκεφτήκαμε την Έκθεση "Αντικρίζοντας την Ελευθερία! Στη Βουλή των Ελλήνων, 2 αιώνες μετά.", όπου η αναλυτική ξενάγηση και τα σπάνια εκθέματα μάς προκάλεσε ιδιαίτερη συγκίνηση, καθώς μας οδήγησε νοερά στις ημέρες εκείνες της Επανάστασης του 1821, του αγώνα των προγόνων μας για το υπέρτατο αγαθό, την Ελευθερία.
* Συνοδέψαμε τον Γραμματέα της Πολιτικής Επιτροπής της Νέας Δημοκρατίας Παύλο Μαρινάκη και τον Γραμματέα Οργανωτικού Στέλιο Κονταδάκη, στην περιοδεία που πραγματοποίησαν στην πόλη μας επισκεπτόμενοι φορείς της πόλης, όπου ενημερώθηκαν για το έργο και τα θέματα που αντιμετωπίζει ο κάθε φορέας, ενώ από την πλευρά τους παρουσίασαν σημεία του κυβερνητικού έργου με Πρωθυπουργό τον Κυριάκο Μητσοτάκη.
* Συμμετείχαμε μετά από πρόσκληση στην εκδήλωση της «Παναθηναϊκής» για τα 40 χρόνια από την ίδρυσή της, με ομιλητή τον πρώην Πρωθυπουργό Κώστα Καραμανλή και θέμα «Ελλάδα και Ευρώπη στη δίνη μεγάλων αλλαγών».
* Συμμετείχαμε στο συνέδριο της ΟΝΝΕΔ για την εκλογή νέου Προέδρου, όπου η ΟΝΝΕΔ Αμαρουσίου εκπροσωπήθηκε από τον αντιπρόεδρο Παναγιώτη Μακροποδάρα.
* Επισκεφθήκαμε Υπουργούς & Βουλευτές του Βόρειου Τομέα Αθηνών και ενημερωθήκαμε από τον εκάστοτε για τα θέματα που άπτονται των αρμοδιοτήτων του, όσο και για την πρόοδο του Κυβερνητικού Έργου.

Σε αυτά τα δυόμισι χρόνια είχα δίπλα μου τους στενούς συνεργάτες και όλους εκείνους, οι οποίοι με στήριξαν από την πρώτη στιγμή που έθεσα την υποψηφιότητά μου, τόσο για το 5μελές της ΟΝΝΕΔ Αμαρουσίου, όσο και για τη θέση του Προέδρου. Για αυτόν τον λόγο, ευχαριστώ από καρδιάς τον Χρήστο, τον Πάνο, την Άννα, τη Μαρία, τον Στέλιο, την Ελεάνα, τον Ορέστη, τον Παναγιώτη, τον Ευθύμη, τον Κίμωνα, τον Γιώργο, τη Χρυσοβαλάντω, τον Κωνσταντίνο, τη Βέρα, τη Μαριάννα, τον Αντώνη, τον Πέτρο.

Τέλος, ευχαριστώ για τις συνεργασίες μας τον Πρόεδρο της Τοπικής Οργάνωσης της Νέας Δημοκρατίας Αμαρουσίου κο Χρήστο Μπελεγράτη και τα μέλη του Διοικητικού Συμβουλίου, τον Δήμαρχο Αμαρουσίου κο Θεόδωρο Αμπατζόγλου, τον Περιφερειάρχη Αττικής κο Γιώργο Πατούλη, τον τέως Πρόεδρο της ΟΝΝΕΔ κο Παύλο Μαρινάκη, τον νυν Πρόεδρο της ΟΝΝΕΔ κο Ορφέα Γεωργίου και τον πολύ καλό μου φίλο Θανάση Βλαχοπιώτη, με τον οποίο για τουλάχιστον 12 χρόνια έχουμε δώσει από κοινού αγώνες για την πόλη, την πατρίδα και την παράταξή μας.

Δε θα μπορούσα να μην αναφερθώ και στους γονείς μου, οι οποίοι μου συμπαραστάθηκαν σε όλη την πολιτική μου πορεία στη νεολαία της Νέας Δημοκρατίας.

Ο απερχόμενος Πρόεδρος της ΟΝΝΕΔ Αμαρουσίου

**ΗΛΙΑΣ ΖΟΡΜΠΑΛΑΣ**